Държавен вестник, бр. 32, 2004 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  32
3. влизането на лица в тунел след спиране
работата на реактивните двигатели при темпе-
ратура на въздуха в тунела над 40 °С.
Чл. 179. След разтоварване на вагони не се
оставят въглища или странични предмети, не-
позволяващи затваряне на капаците им.
Чл. 180. Подходът на маневрена машина за
извеждане на разтоварени вагони от разтова-
рището и самото извеждане се предшестват от
подаване на звуков сигнал. 
Чл. 181. Забранява се при разтоварване на
въглища с помощта на грайферен кран от кора-
би, вагони или камиони указанията за направ-
ление на крана да се дават чрез влизане в тран-
спортните средства в мястото на разтоварване.
Раздел III
Складове за въглища
Чл. 182. На складовете за въглища не се раз-
решава:
1. обработването на въглища при повреда на
дренажни устройства, противопожарни водо-
проводи, хидранти и неизправно осветление;
2. затрупване с въглища, сняг и странични
предмети на пътищата до склада и фигурите от
въглища;
3. складиране на въглища, склонни към са-
мозапалване, без да се оставят резервни пло-
щадки с площ най-малко 5 % от общата площ
на въглищната фигура за обработване на нагре-
ти или самозапалили се въглища;
4. преминаване на подземни комуникации
под складовете; ако това се налага, те се поста-
вят в канал със земно покритие най-малко 1 m.
Чл. 183. Въглищата в открити складове се
съхраняват само на фигури, разделно за всяка
марка въглища, при спазване на следните изис-
квания:
1. основата на фигурата е на разстояние най-
малко 1,5 m от релсата на обслужващ жп коло-
воз или края на очертан транспортен път;
2. откосите на фигурата са с подходящ нак-
лон против свличане на въглищата.
Чл. 184. Забранява се товарене и разтоварва-
не на въглища на опасно разстояние под въздуш-
ни електропроводи под напрежение, ако не са
взети необходимите мерки за обезопасяването им.
Чл. 185. (1) Изземването на въглища от фи-
гурите се извършва без образуване на сводове и
опасни стръмни откоси (по-големи от ъгъла на
естествения откос на въглищата).
(2) Образувалите се сводове и стръмни от-
коси се отстраняват с кран. Забранява се изпол-
зването на булдозер за тази цел.
(3) На подстъпите към сводовете и опасните
откоси се поставят осветявани през нощта та-
бели с надписи: “Внимание! Опасна зона!”,
“Преминаването забранено!”.
Чл. 186. Забранява се преминаване на хора
по насипани въглища върху приемни бункери
на открит склад, както и върху тлеещи и само-
запалили се въглища. Преминаването се извър-
шва с подлагане на дъски/талпи.
Чл. 187. Кабината на булдозер, работещ на
склад за въглища, се обезопасява за предпазване
на водача в случай на преобръщане на булдозера.
Чл. 188. (1) Не се разрешава с булдозер да се
преминава:
1. върху въглищна фигура на разстояние
между ръба на фигурата и гъсеничната верига,
по-малко от 1,5 m при нетрамбована и по-мал-
ко от 1 m при трамбована фигура;
2. по склонове на въглищна фигура при стра-
ничен наклон на булдозера или стръмност на
склона, по-големи от посочените в техничес-
кия паспорт на машината;
3. на разстояние, по-малко от 4 m от гъсе-
ничната верига на машината до ръба на образу-
ван вертикален откос на въглищна фигура.
(2) При създаване на условия, застрашава-
щи устойчивостта на булдозера, водачът е длъ-
жен да спре машината, да извърши оглед на
мястото и само когато се убеди в безопасността
да продължи работата.
Чл. 189. Забранява се на водач на булдозер да:
1. слиза от булдозера по време на движение;
2. оставя булдозера по наклонена фигура с
работещ двигател;
3. ремонтира или зарежда булдозера върху
фигура с въглища;
4. използва огън върху фигура с въглища;
5. преглежда булдозерното устройство в пов-
дигнато състояние, когато не е застопорено;
6. прави завой, когато булдозерното устройс-
тво е под товар или е затрупано с въглища;
7. работи с булдозера под лента с изсипващо
се гориво.
Чл. 190. Забранява се при обработване на
въглища на склад с булдозер и при подаване на
въглища от склад с подземни приемни бункери
да се оставят траншеи с дълбочина, по-голяма
от 1,5 m.
Чл. 191. Забранява се на оператор на комби-
нирано роторно съоръжение, скрепер или дру-
га товарно-разтоварваща машина с електричес-
ко задвижване да:
1. напуска машината без изключване на елек-
трозахранването и поставяне на лостовете за
управление в неутрално положение;
2. премества крайните изключватели след
тяхната работна настройка;
3. прави каквито и да са изменения в елект-
рическата и хидравличната система;
4. работи с машината при лоши метеороло-
гични условия—гъста мъгла, проливен дъжд,
вятър със скорост над 20 m/s;
5. работи с машината при неизправни спи-
рачки и крайни изключватели или с изключени
блокировки;
6. спира изгребващия орган върху въглищата.
Чл. 192. При аварийна ситуация комбинира-
ното роторно съоръжение или скреперът се
спират от най-близкия авариен бутон.
Чл. 193. (1) Изземването на въглища от склад
се осъществява при неподвижна ходова част на
роторното съоръжение.